Registrite ja Infosüsteemide Keskus

*(Kinnistusraamat)*

info@rik.ee

Aadress: Lubja 4, 19081 Tallinn

15. jaanuar 2025. a.

Taotlus

Alates 15.01.2025 saavad füüsilisest isikust kinnisasja omaniku nime ja isikukoodi järgi andmeid otsida kinnistusraamatuseaduse § 74 lõikes 42 nimetatud isikud seaduses sätestatud ülesannete täitmiseks.

Kinnistusraamatuseaduse § 74 lõike 42 p 6 kohaselt võivad kinnisturaamatu andmeid pärida füüsilise isiku nime ja isikukoodi alusel krediidiasutus, kes vajab kinnisturaamatu andmeid seaduses sätestatud ülesannete täitmiseks.

Placet Group OÜ (reg kood 11198910, aadress Kreutzwaldi 4, Tallinn) on 2007. aastal Eestis loodud finantsettevõte. Placet Group OÜ pakub oma klientidele erinevaid laenutooteid. Placet Group OÜ sai 2016 a 09. märtsil tulenevalt krediidiandjate ja – vahendajate seaduse § -st 10 tegevusloa nr 4.1-1/28 ning on Finantsinspektsiooni järelevalve all.

Tulenevalt rahapesu ja terrorismi rahastamise tõkestamise seaduses § 2 lg 1 p 2 kohaldub nimetatud seadus finantseerimisasutustele, mis kehtestab Placet Group OÜ le nõuded tõkestamaks Eesti Vabariigi rahandussüsteemi ja majandusruumi kasutamist rahapesuks ja terrorismi rahastamiseks.

Kinnistusraamatuseaduse mis on välja toodud kinnisturaamatuseaduse muutmise seaduse 467 SE eelnõu seletuskirjas, mille kohaselt on erand loodud isikutele, kes vajavad kinnisturaamatu andmeid seaduses sätestatud avalik-õiguslike ülesannete või kohutuste täitmiseks. Sellisteks isikuteks on näiteks pangad, kinnisvaratehinguid vahendavad isikud ja rahapesu ja terrorismi rahastamise tõkestamise seaduse § s 2 sätestatud isikud ja muud elutähtsate teenuste osutajad.

Kinnistusraamatu seaduse muutmise eelnõu seletuskirja p 3.1.2.2 all on välja toodud KRS § 74 täiendatakse lõikega 42, mis sätestab erandi isikutele, kes võivad otsida kinnistusraamatust andmeid füüsilisest isikust kinnisasja omaniku nime ja isikukoodi järgi. Erand on loodud isikutele, kes vajavad kinnistusraamatu andmeid seaduses sätestatud avalik õiguslike ülesannete või kohustuste täitmiseks. Sellisteks isikuteks on näiteks pangad, kinnisvaratehinguid vahendavad isikud jt rahapesu ja terrorismi rahastamise tõkestamise seaduse §-s 2 sätestatud isikud ja muud elutähtsate teenuste osutajad.

Seletuskiri selgitab, et nimetatud isikud saavad andmeid otsida e-kinnistusraamatu lepingulise kliendina. Olemasolevaid kliente teavitatakse lepingumuudatustest ning need, kellel on KRS § 74 lõikest 42 tulenev õigus, ei pea täiendavalt midagi tegema.

Tulenevalt eelnevast palub Placet Group OÜ oma äritegevuse raames ja seaduses sätestatud kohustuste täitmiseks kinnisturaamatu andmetele juurdepääsu füüsilise isiku nime ja isikukoodi järgi.

Oleme meeleldi valmis vastama täiendavatele küsimustele.

Lugupidamisega,

*/allkirjastatud digitaalselt/*

Kadri Erm

Õigus ja vastavuskontrolli juht